Jaak Madison

Jaak Madison (født 1991) er en estisk politiker, som representerer Det estiske konservative folkepartiet (EKRE). Han er medlem av Europaparlamentet fra 2019 og tilhører parlamentsgruppen Identitet og demokrati (ID).

Madison ble uteksaminert fra det juridiske fakultet ved Universitetet i Tartu i 2023 med en bachelorgrad i juss.

Han vokste opp i Albu kommune. Han har vært kommunepolitiker i både Albu og Viljandi by. Fra 2015 til 2019 var han medlem av Estlands riksdag og europautvalget. I 2019 ble han medlem av Europaparlamentet og parlamentets utenrikskomité. Madison har et nasjonalt utsyn; han ønsker å begrense EU-samarbeidet til økonomi og handel mellom suverene stater.

Madison gikk estisk- og svenskspråklig gymnas i Noarootsi (Nuckö) i det vestlige Estland, og han hadde et opphold ved den svenskspråklige kristne folkehøyskolen i Hangö i Finland. Han har senere studert handelsfag, statsvitenskap og jus, uten å ta noen grad.

Referanser 

Medlemmer av Europaparlamentet
Estiske politikere